**GEOGRAFIJA, 9. razred, 9. teden** (18. 5. – 22. 5. 2020)

*Navodilo za delo ostaja enako kot prejšnji teden – preberite; kdor zmore, pa naj še zapiše. Ne pozabite pripravljati svojih* ***kratkih predstavitev referatov****! Kmalu jih boste lahko predstavili, ko se vidimo v šoli. ☺*

**14./15. šolska ura: OBSEG IN NARAVNE ZNAČILNOSTI OBSREDOZEMSKIH POKRAJIN**

Slovenskih **Obsredozemskih pokrajin** pokrajin ne smemo enačiti z zgodovinsko pokrajino **Primorsko**, saj le-ta obsega tudi dele Alpskih, Predalpskih in Dinarskokraških pokrajin. Za slovenske Obsredozemske pokrajine pa štejemo le tiste, ki so pod izrazitim podnebnim vplivom Jadranskega morja. Tako segajo nekako do roba visokih dinarskokraških pokrajin.

* **Obseg in površje:** V **učbeniku** na **str. 119** in na **ročnem zemljevidu Slovenije** si oglejte **obseg in lego** Obsredozemskih pokrajin. Preberite si tudi **besedilo** na **str. 119-121**. Delimo jih na:
  + **flišne (flišna gričevja, hribovja in doline):** fotografija v **učbeniku** na **str. 120** – glavna kamnina **fliš**
  + **kraške (kraški ravniki, podolja in hribovja)** – glavna kamnina **apnenec**
  + **morje (Tržaški zaliv)** – beri v **učbeniku** na **str. 121**
* **Podnebje:** V **učbeniku** na **str. 121** si preberite o podnebju v Obsredozemskih pokrajinah. Ponovite značilnosti **obsredozemskega podnebja**.
  + Analizirajte vse tri **klimograme v učbeniku** na **str. 121**, jih **primerjajte** in ugotovite, kakšne so razlike v podnebju posameznih delov obsredozemskih pokrajin (Portorož leži ob morju, Nova Gorica na ravnini stran od morja, Bilje v Bližini Nove Gorice na ravnini stran od morja, Ilirska Bistrica pa na višji nadmorski višini za hribovitimi Brkini.)
  + Spoznajte, kakšne so v tem delu Slovenije težave z **burjo**.
* **Rastlinstvo:** Ker je nekoliko hladneje kot v pravem Sredozemlju, **zimzelenih rastlin skoraj ni**. Značilni so **topoljubni gozdovi**, npr. listopadni puhasti hrast. Naravno rastlinstvo je močno izkrčeno, v preteklosti je na Krasu potekalo **pogozdovanje z črnim borom**. Podnebje je ugodno za sadjarstvo in vinogradništvo.
* **Zapišite snov v zvezek**. Zapis najdete na naslednji strani.
* **Preverite svoje znanje** s pomočjo spletnih vsebin:
  + V **spletnem učbeniku** <https://eucbeniki.sio.si/geo9/2652/index1.html> preberite snov o **legi, površju, podnebju in rastlinstvu Obsredozemskih pokrajin**. Preglejte vse strani v zavihku **STRANI** (**204-213**) in **rešite vse naloge**. Naloge niso obvezne, so pa zelo dober način, da ponovite, kar ste se novega naučili.

**15./16. šolska ura: POSELITEV IN GOSPODARSTVO OBSREDOZEMSKIH POKRAJIN**

* V **učbeniku** na **str. 122-124** si preberite o **poselitvi in gospodarstvu** **Obsredozemskih pokrajin**. Dobro si oglejte vse **fotografije**.
* **Poselitev:**
  + Redkejša v odmaknjenem, gričevnatem zaledju (odseljevanje) ter gostejša ob obali in na območju Nove Gorice (večja naselja, zgoščevanje prebivalstva).
  + Ponovite izgled **tipičnega obsredozemskega naselja**: gručasta oblika, ozke ulice, ravne strehe, svetla fasada, stara mestna jedra … Primerjajte fotografiji Pirana in Šempetra v **učbeniku** na **str. 123**.
* **Gospodarstvo:**
  + Razmislite o pomenu **vpliva morja**.
  + **Kmetijstvo:** vinogradništvo, sadjarstvo, vrtnarstvo, poljedelstvo.
  + **Industrija:** večji kraji ob obali ter Nova Gorica.
  + Velik pomen **storitvenih dejavnosti**: promet (**Luka Koper**!), trgovina, turizem.
  + Ob obali še ribištvo, solinarstvo, pomorstvo
* **Zapišite snov v zvezek**. Zapis najdete na tej strani spodaj.
* **Preverite svoje znanje** s pomočjo spletnih vsebin: v **spletnem učbeniku** <https://eucbeniki.sio.si/geo9/2654/index.html> preberite snov o **poselitvi in gospodarstvu Obsredozemskih pokrajin**. Preglejte vse strani v zavihku **STRANI** (**214-221**) in **rešite vse naloge**. Naloge niso obvezne, so pa zelo dober način, da ponovite, kar ste se novega naučili.

14./15. šolska ura: zapis v zvezek

**Obseg in naravne značilnosti Obsredozemskih pokrajin**

**Delitev:**

* **flišne (flišna gričevja, hribovja in doline)**
* **kraške (kraški ravniki, podolja in hribovja)**
* **morje (Tržaški zaliv)**

**Obsredozemsko podnebje**: višje temperature, višek padavin jeseni, padavin je proti notranjosti vse več, največ sončnih dni v Sloveniji. Problem **burje**!

**Rastlinstvo**:

* zimzelenih rastlin skoraj ni, toploljubni gozdovi (listopadni puhasti hrast)
* naravno rastlinstvo je močno izkrčeno, v preteklosti pogozdovanje z črnim borom
* ugodno podnebje za sadjarstvo in vinogradništvo

15. /16. šolska ura: zapis v zvezek

**Poselitev in gospodarstvo Obsredozemskih pokrajin**

**Poselitev:** v gričevnatem zaledju redkejša (odseljevanje), ob obali in na območju Nove Gorice vse gostejša (priseljevanje.

**Tipično obsredozemsko naselje:** gručasta oblika, ozke ulice, ravne strehe, svetla fasada, značilna stara mestna jedra …

**Gospodarstvo:** velik vpliv morja

* **Kmetijstvo**: vinogradništvo, sadjarstvo, vrtnarstvo, poljedelstvo (Vipavska dolina)
* **Industrija:** zgostitev industrije v večjih krajih ob obali in na območju Nove Gorice
* Velik pomen **storitvenih dejavnosti**:
  + promet, pristaniške dejavnosti (Koper z Luko Koper)
  + trgovina (povsod ob državni meji)
  + turizem (obala ter nekateri turistični kraji v notranjosti – kraške jame, kobilarna Lipica)
* Ob obali še ribištvo, solinarstvo, pomorstvo.